CELEX: 62006FA0109
Language: el
Date: 2007-11-22 00:00:00
Title: Υπόθεση F-109/06: Απόφαση του Δικαστηρίου Δημόσιας Διοίκησης (δεύτερο τμήμα) της 22ας Νοεμβρίου 2007 — Dittert κατά Επιτροπής (Υπαλληλική υπόθεση — Υπάλληλοι — Προαγωγή — Μόρια προτεραιότητας — Ελλιπής ατομικός φάκελος — Παράλειψη καταχωρίσεως μορίων προτεραιότητας στον ηλεκτρονικό φάκελο προαγωγών Sysper 2 — Τεχνικό πρόβλημα — Επιτροπή προαγωγών A* — Απονομή μικρότερου αριθμού μορίων σε σχέση με τον προταθέντα από την ιεραρχία)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/31
            
         Απόφαση του Δικαστηρίου Δημόσιας Διοίκησης (δεύτερο τμήμα) της 22ας Νοεμβρίου 2007 — Dittert κατά Επιτροπής
   (Υπόθεση F-109/06) (1)
   
   (Υπαλληλική υπόθεση - Υπάλληλοι - Προαγωγή - Μόρια προτεραιότητας - Ελλιπής ατομικός φάκελος - Παράλειψη καταχωρίσεως μορίων προτεραιότητας στον ηλεκτρονικό φάκελο προαγωγών «Sysper 2» - Τεχνικό πρόβλημα - Επιτροπή προαγωγών A* - Απονομή μικρότερου αριθμού μορίων σε σχέση με τον προταθέντα από την ιεραρχία)
   (2008/C 8/54)
   Γλώσσα διαδικασίας: η γαλλική
   Διάδικοι
   
      Προσφεύγων: Daniel Dittert (Λουξεμβούργο, Λουξεμβούργο) (εκπρόσωποι: B. Cortese και C. Cortese, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: G. Berscheid και K. Herrmann)
   Αντικείμενο της υποθέσεως
   Ακύρωση της αποφάσεως της ΑΔΑ περί απονομής στον προσφεύγοντα, υπάλληλο της Επιτροπής ο οποίος εκ παραδρομής δεν περιελήφθη στον πίνακα των προαγομένων υπαλλήλων της Γενικής Διευθύνσεώς του, αριθμού μορίων προτεραιότητας μικρότερου σε σχέση με τον προταθέντα από τον βαθμολογητή του και ανεπαρκούς για την προαγωγή του κατά την περίοδο προαγωγών 2005.
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της Επιτροπής των Ευρωπαϊκών Κοινοτήτων περί απονομής στον D. Dittert αριθμού μορίων προτεραιότητας ανεπαρκούς για την προαγωγή του κατά την περίοδο προαγωγών 2005.
            
         
               2)
            
            
               Ακυρώνει την απόφαση της Επιτροπής των Ευρωπαϊκών Κοινοτήτων περί καταρτίσεως πίνακα προαγομένων υπαλλήλων για την περίοδο προαγωγών 2005, η οποία δημοσιεύθηκε στις υπ' αριθ. 85-2005 Διοικητικές Πληροφορίες, της 23ης Νοεμβρίου 2005, καθόσον δεν περιελήφθη στον εν λόγω πίνακα ο D. Dittert.
            
         
               3)
            
            
               Η Επιτροπή των Ευρωπαϊκών Κοινοτήτων φέρει τα δικαστικά της έξοδα, καθώς και εκείνα στα οποία υποβλήθηκε ο D. Dittert.
            
         
      (1)  ΕΕ C 281 της 18.11.2006, σ. 47.